|  |  |  |  |  |  |  |
| --- | --- | --- | --- | --- | --- | --- |
|  |  | Vår dato: | | |  | Vår ref: |
|  |  | 28.01.2025 | | |  | 2025/856 |
|  |  |  | | |  |  |
|  |  | Deres dato: | | |  | Deres ref: |
|  |  | «RefDato» | | |  | «Ref» |
|  | |  | |  | | |
| «Mottakernavn»  «Adresse»  «Postnr» «Poststed»  «Kontakt» | |  | Saksbehandler, innvalgstelefon | | | |
|  | |  | Ada Marie Aas Skjerve, 74168021 | | | |
|  | |  |  | | | |
|  | |  | | | | |
|  | |  | | | | |
|  | |  | | | | |  |
|  | |  |  | | | |

# Forvaltning av statlige tilskuddsordninger på jordbruks- og skogbruksområdet i 2025 - Trøndelag

Statsforvalteren i Trøndelag vil med dette orientere kommunene i Trøndelag om ansvaret som kommunen har for forvaltningen av statlige tilskuddsmidler og økonomiske rammer for tilskuddsordningene.

Innhold

[1 Generelt om forvaltningen av tilskuddsordningene og ansvarsdelingen 2](#_Toc187929110)

[1.1 Forvaltning av statlige tilskuddsmidler 2](#_Toc187929111)

[1.2 Aktører og ansvarsdeling ved tilskuddsforvaltningen 2](#_Toc187929112)

[2 Mål, rammer og føringer for den enkelte tilskuddsordning 3](#_Toc187929113)

[2.1 Tilskudd til avløsning ved sykdom mv. 3](#_Toc187929114)

[2.2 Produksjonstilskudd og avløsertilskudd i jordbruket 4](#_Toc187929115)

[2.3 Tilskudd til regionale miljøtiltak i jordbruket 4](#_Toc187929116)

[2.4 Tilskudd til tettere planting, gjødsling og ungskogpleie som klimatiltak 5](#_Toc187929117)

[2.5 Nærings- og miljøtiltak i skogbruket (NMSK) 6](#_Toc187929118)

[2.6 Tilskudd til spesielle miljøtiltak i jordbruket 6](#_Toc187929119)

[2.7 Tilskudd til drenering av jordbruksjord 6](#_Toc187929120)

[2.8 Tilskudd til tiltak i beiteområder 6](#_Toc187929121)

[2.9 Tilskudd til Utvalgte kulturlandskap i jordbruket og verdensarvområdet Røros bergstad og Circumferensen. 6](#_Toc187929122)

[3 Oppfølging og kontroll 6](#_Toc187929123)

[3.1 Internkontroll hos kommunen som tilskuddsforvalter 6](#_Toc187929124)

[3.2 Kontroll av informasjon fra tilskuddsmottakere 6](#_Toc187929125)

[3.3 Krav til kontroll med vedtak og utbetaling 7](#_Toc187929126)

[3.3.1 Krav til kontroll med vedtak - budsjettdisponeringsmyndighet 7](#_Toc187929127)

[3.3.2 Krav til kontroll ved utbetaling - attestasjon 8](#_Toc187929128)

[3.3.3 Arbeidsdeling 8](#_Toc187929129)

[3.3.4 Krav til dokumentasjon 8](#_Toc187929130)

[3.4 Tildeling og kontroll med tilganger til fagsystemene 8](#_Toc187929131)

[3.5 Rapportering om svakheter og sikkerhetsbrudd 9](#_Toc187929132)

# Generelt om forvaltningen av tilskuddsordningene og ansvarsdelingen

## Forvaltning av statlige tilskuddsmidler

Tilskuddsordningene skal forvaltes i samsvar med tilskuddsforskriftene, gjeldende jordbruksavtale og de økonomiske rammene som er fastsatt av Stortinget.

Forvaltningen av tilskuddsbevilgninger skal gjøres i tråd med regelverket for økonomistyring i staten. Dette regelverket, som har til formål å sikre en effektiv forvaltning, består av *Reglement for økonomistyring* og *Bestemmelser om økonomistyring i staten (økonomireglementet)*. Spesifikke krav til utforming og forvaltning av tilskudd er utdypet i økonomiregelverket kapittel 6.

Kommunene er ikke en del av Staten. Når kommunen forvalter statlige tilskudd, må de allikevel følge økonomireglementet. Selv om oppgaven er delegert til kommunene, har fortsatt departementet ansvar for disponeringen av budsjettvedtaket (ev. bevilgningene).

Landbruks- og matdepartementet har instruksjonsmyndighet når det gjelder hvordan den delegerte myndigheten skal utøves og hvordan de statlige midlene skal forvaltes. Dette innebærer også en rett til å kontrollere at oppgaver og myndighet utøves som forutsatt.  Kommunens politiske og administrative ledelse har derfor ingen instruksjonsmyndighet, og har som hovedregel ikke adgang til å påvirke den faglige utøvelsen av forvaltningen av tilskuddsordningene som er omtalt i dette brevet. For noen ordninger har imidlertid departementet gitt kommunene et handlingsrom for den faglige utøvelsen. Det vil i så fall gå frem av regelverket for den enkelte ordning.

Kommunene skal benytte Landbruksdirektoratets elektroniske fagsystemer ved tilskuddsforvaltningen. Systemene er nettbaserte og krever to-faktor pålogging til Landbruksdirektoratets digitale tjenester, [se veiledningen](https://www.landbruksdirektoratet.no/nb/forvaltning/hvordan-far-jeg-tilgang-til-landbruksdirektoratets-digitale-tjenester) på Landbruksdirektoratets nettsider.

## Aktører og ansvarsdeling ved tilskuddsforvaltningen

Forvaltningsoppgavene av tilskuddsordningene på landbruksområdet er delt mellom Landbruksdirektoratet, statsforvalter og kommunene. Stortinget har delegert myndigheten til å fatte vedtak om tilskudd til kommunene gjennom jordloven og skogbruksloven. Landbruks- og matdepartementet har fastsatt forskrifter for den enkelte tilskuddsordning hvor kommunens myndighet går fram.

Kommunene har ansvar for å

* informere og veilede om regelverket og om søknadsprosessen
* saksbehandle søknader og fatte vedtak om tilskudd
* etablere kontroll med saksbehandlingen i tråd med rammer og krav
* forberede eventuelle klager til Statsforvalter

Statsforvalter har ansvar for å

* fordele og informere om rammene for midlene til kommunene
* veilede kommunene om regelverket for tilskuddene og om bruk av saksbehandlingssystemene
* ivareta kontroll med at kommunene utfører sine oppgaver på forsvarlig måte og i henhold til etablert intern kontroll
* være klageinstans for vedtak som kommunene har fattet.

Landbruksdirektoratet administrerer tilskuddsordningene. Det betyr at direktoratet har ansvar for å

* utbetale tilskuddene til mottakerne
* utvikle og drifte de digitale tjenestene som benyttes ved forvaltningen av tilskuddene
* utarbeide kommentarer til regelverket
* utarbeide instruks og retningslinjer for saksbehandling
* føre regnskap, og rapportere hvordan bevilgningene er disponert til Landbruks- og matdepartementet.
* gjennomføre evalueringer av tilskuddsordningene

Landbruks- og matdepartementet har ansvar for å

* følge opp Stortingets vedtak og forutsetninger i årlige tildelingsbrev til forvaltningen
* fastsette regelverk for tilskuddsordningene
* rapportere årlig til Stortinget om resultater og måloppnåelse for tilskuddsordningene

# Mål, rammer og føringer for den enkelte tilskuddsordning

I tråd med Stortingets vedtak gis kommunene i Trøndelag med dette rammer og retningslinjer for forvaltning av tilskuddsordninger på Landbruks- og matdepartementets område for 2025, jf.  [Prop. 1 S (2024-2025)](https://www.regjeringen.no/contentassets/e6a31a8b503d448fb0b7bee904d24496/nn-no/pdfs/prp202420250001lmddddpdfs.pdf) [,](https://www.regjeringen.no/no/dokumenter/prop.-1-s-20232024/id2997547/?ch=1)og [Prop. 105 S (2023-2024)](https://www.regjeringen.no/contentassets/05da309aa4ff40bb9094e80a1aa85c37/no/pdfs/prp202320240105000dddpdfs.pdf) [,](https://www.regjeringen.no/no/dokumenter/prop.-121-s-20222023/id2978618/?ch=1)og Stortingets behandling av disse.

For tilskuddsordningene der Statsforvalteren fordeler tilskuddsrammer til kommunen, har Statsforvalteren også anledning til å omfordele udisponerte midler mellom kommunene i løpet av året. En slik omfordeling vil skje i dialog med de berørte kommunene, og Statsforvalteren meddeler endringer i rammene skriftlig til kommunene. Statsforvalteren ber derfor om at kommunene i størst mulig grad fatter vedtak før 10. november. Det vil gi Statsforvalteren mulighet for å omfordele udisponerte midler mellom kommuner, og for å ha grunnlag for budsjettinnspill for 2026.

Nedenfor følger informasjonen om ordningene og rammene som kommunen skal benytte ved forvaltningen og når vedtak fattes jf. pkt. 3.3 nedenfor.

## Tilskudd til avløsning ved sykdom mv.

Mål og målgruppe

Formålet med tilskuddet er å medvirke til å dekke kostnadene til avløsning ved egen, eller barns, sykdom, svangerskap, fødsel, adopsjon eller omsorgsovertaking, og ved dødsfall. Tilskudd kan gis til foretak som er registrert i Enhetsregisteret og som driver vanlig jordbruksproduksjon. Tilskuddet kan også gis til gjenlevende ektefelle, samboer, forelder eller barn etter avdød jordbruker.

Rammer for 2025

For tilskudd til avløsning ved sykdom mv. utbetales tilskudd etter fastsatte satser dersom vilkårene er oppfylt. For denne ordningen fordeles ingen budsjettrammer til kommunene. Kommunene fatter vedtak. Landbruksdirektoratet tilgjengeliggjør budsjettramme i Agros og påser at budsjettet ikke overskrides.

**Fagsystem og tilganger**

* Om fagsystemet «Agros» – [se veiledning til saksbehandlere](https://www.landbruksdirektoratet.no/nb/forvaltning/agros-veiledninger-for-forvaltningen/agros--saksbehandling?resultId=1.0&searchQuery=agros)
* Tilgang til fagsystemet – [se veiledning om Agros og roller](https://www.landbruksdirektoratet.no/nb/forvaltning/agros-veiledninger-for-forvaltningen/agros--saksbehandling-roller-og-tilganger?resultId=3.0&searchQuery=agros)
* *Se* [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-jordbruk/avlosning-ved-sykdom-og-fodsel) *om forvaltningen av ordningen*.

## Produksjonstilskudd og avløsertilskudd i jordbruket

**Mål og målgruppe**

Formålet med tilskuddet er å bidra til et aktivt og bærekraftig jordbruk innenfor de målsettinger Stortinget har satt. Formålet med de enkelte tilskuddsordningene under produksjonstilskudd, er beskrevet i den årlige budsjettproposisjonen Prop. 1 S fra Landbruks- og matdepartementet. Tilskudd kan gis til foretak som er registrert i Enhetsregisteret og som driver vanlig jordbruksproduksjon på én eller flere landbrukseiendommer med de dyreslag eller de vekstgruppene det søkes tilskudd for, slik disse gruppene til enhver tid er definert i jordbruksavtalen.

Rammer for 2025

For produksjons- og avløsertilskudd fordeles ingen konkrete budsjettrammer. Satsene fastsettes av Landbruks- og matdepartementet ut fra antall søkere som fyller vilkår, slik at budsjettbevilgningen for ordningene ikke overskrides.

Fagsystem og tilganger

Se [kapittel 3.1 i rundskrivet om forvaltningsansvar og saksbehandling](https://www.landbruksdirektoratet.no/nb/forvaltning/alle-veivisere-for-jordbruk/produksjonstilskudd-og-avl%C3%B8sertilskudd/produksjonstilskudd-og-avlosertilskudd--forvaltningsansvar-og-saksbehandling/3.saksbehandlingssystemet) og [brukerveiledning for eStil PT](https://www.landbruksdirektoratet.no/nb/forvaltning/alle-veivisere-for-jordbruk/produksjonstilskudd-og-avl%C3%B8sertilskudd/produksjonstilskudd-og-avlosertilskudd) for nærmere informasjon om fagsystemet «eStil PT».

Se [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-jordbruk/produksjonstilskudd-og-avl%C3%B8sertilskudd) om forvaltningen av ordningen

## Tilskudd til regionale miljøtiltak i jordbruket

**Mål og målgruppe**

Formålet med tilskuddet er å bidra til å ivareta jordbruket sitt kulturlandskap, biologisk mangfold, kulturmiljøer og -minner, tilgjengelighet i jordbrukslandskapet, samt redusere bruk av plantevernmidler og utslipp til luft og avrenning til vann fra jordbruket.

Tilskuddet kan gis til:

* Foretak som har gjennomført tiltak på arealer de disponerer i søknadsåret. Foretaket må drive vanlig jordbruksproduksjon på én eller flere landbrukseiendommer, og må være registrert i Enhetsregisteret.
* Beitelag kan søke tilskudd for drift. Med beitelag menes sammenslutninger som er registrert som samvirkeforetak eller forening i Enhetsregisteret, og som har til hovedformål å samarbeide om hensiktsmessige fellesløsninger innen beitebruk og god utnyttelse av utmarksbeite.

*Rammer for 2025*

For regionale miljøtiltak i jordbruket fordeles ingen konkrete budsjettrammer til kommunene. Statsforvalteren fastsetter foreløpige satser for det enkelte tiltaket. Kommunen gjør en foreløpig behandling av søknadene. Statsforvalteren fastsetter endelige satser for det enkelte tiltaket basert på prognoser på forbruk fra søknadsomgangen, for å sikre at tildelingen til embetet ikke overskrides. Kommunen fatter vedtak om utbetaling når endelige satser er fastsatt.

Fagsystem og tilganger

Om fagsystemet «eStil RMP» - [se i rundskrivets kapittel 4.](https://www.landbruksdirektoratet.no/nb/forvaltning/alle-veivisere-for-jordbruk/regionalt-miljotilskudd-i-jordbruket-rmp/tilskudd-til-regionalt-miljotilskudd-i-jordbruket--saksbehandling/4.saksbehandlingssystemet-og-kart)

• [*Statsforvalterens informasjonsside om regionale miljøtilskudd for Trøndelag*](https://www.statsforvalteren.no/nb/Trondelag/Landbruk/Miljotiltak-i-jordbruket/Regionale-miljotilskudd/)

• [*Forskrift om regionale miljøtilskudd til jordbruket, Trøndelag*](https://lovdata.no/dokument/LF/forskrift/2023-03-31-481)

• [*Brukerveiledning til fagsystemet eStil-RMP*](https://guidecloud.se/landbruksdirektoratet/players/outlineplayer/print/CreateOutlineHTMLForPrinting.jsp?GuideID=116&rootNodeIndex=0)

*Se* [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-jordbruk/regionalt-miljotilskudd-i-jordbruket-rmp) *om forvaltning av ordningen*

## Tilskudd til tettere planting, gjødsling og ungskogpleie som klimatiltak

Mål og målgruppe

Formålet med ordningen er å legge til rette for tiltak som kan ta vare på eller øke karbonlageret i skogen. Tilskudd etter ordningen kan gis til alle skogeiere som har mer enn 10 dekar produktiv skog.

Rammer for 2025

Tilskuddet innvilges og utbetales etter fastsatte satser dersom vilkårene er oppfylt. For disse ordningene fordeles ingen budsjettrammer ned til kommunenivå. Kommunene fatter vedtak. Landbruksdirektoratet fastsetter tilskuddssatsene og kunngjør disse i slutten av januar 2025. Tilskuddssatsene kan bli justert gjennom året for å unngå at rammen overskrides.

Fagsystem og tilganger

Se [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-skogbruk/tettere-skogplanting-som-klimatiltak) om forvaltningen av tilskudd til tettere planting

Se [*Landbruksdirektoratets veiviser*](https://www.landbruksdirektoratet.no/nb/forvaltning/alle-veivisere-for-skogbruk/gj%C3%B8dsling-av-skog-som-klimatiltak) om forvaltningen av tilskudd til gjødsling av skog som klimatiltak

Nærmere informasjon om fagsystemet «ØKS» fås ved henvendelse til Statsforvalteren.

## Nærings- og miljøtiltak i skogbruket (NMSK)

Se vedlegg 1

## Tilskudd til spesielle miljøtiltak i jordbruket

Se vedlegg 2

## Tilskudd til drenering av jordbruksjord

Se vedlegg 3

## Tilskudd til tiltak i beiteområder

Se vedlegg 4

## Tilskudd til Utvalgte kulturlandskap i jordbruket og verdensarvområdet Røros bergstad og Circumferensen.

Det sendes ut eget brev til berørte kommuner om Utvalgte kulturlandskap i jordbruket (UKL) og verdensarvområdet Røros bergstad og Circumferensen.

# Oppfølging og kontroll

## Internkontroll hos kommunen som tilskuddsforvalter

For å sikre korrekt saksbehandling, skal kommunen ha etablert systemer, rutiner og tiltak som blant annet har til hensikt å forebygge, avdekke og korrigere feil og mangler[[1]](#footnote-1).

Tiltakene skal bidra til å sikre korrekt:

* registrering av faste data
* saksbehandling, herunder dokumentasjon av fastsettelse av tilskuddsbeløp
* registrering av vedtak om tilskudd
* utbetaling av tilskudd til rett mottaker til rett tid
* registrering i regnskapet
* behandling av dokumentasjon fra tilskuddsmottaker

Når kommunenes forvaltning av tilskuddene foregår i samarbeid med Statsforvalter og Landbruksdirektoratet, vil de enkeltes oppgaver til sammen sikre korrekt saksbehandling. I de fleste ordninger vil kommunene først og fremst ha ansvar for saksbehandlingen, registrering av vedtak og behandling av dokumentasjon fra tilskuddsmottaker. Øvrige oppgaver gjøres normalt av en av de to andre forvaltningsenhetene. Tiltakene må derfor sees i sammenheng.

## Kontroll av informasjon fra tilskuddsmottakere

Kommunen skal kontrollere informasjonen mottakeren sender inn som har betydning for søknadsbehandlingen. Kommunen skal videre kontrollere eventuelle rapporter som tilskuddsmottakeren senere sender inn om måloppnåelsen. Gjennomførte kontrolltiltak skal dokumenteres på en tilfredsstillende måte.

Kontrollen skal tilpasses den enkelte tilskuddsordningen og målet med den. Kontrollen skal ha et rimelig omfang i forhold til nytten og kostnadene ved kontrollen.

Kommunen skal kartlegge henholdsvis risiko for at det oppstår feil på grunn av problemer med fortolkning av tilskuddsvilkårene og risiko for uregelmessigheter. Ut fra en vurdering av det samlede risikonivået og hva som er de vesentligste risikomomentene, skal det fastsettes hvilke kontrollpunkter som er mest aktuelle, og hvem som skal foreta kontrollen.

## Krav til kontroll med vedtak og utbetaling

Det er krav til kontroll med vedtak og utbetalinger av tilskudd. I økonomireglementet omtales kontrollene som” transaksjonskontroller”. Ansatte med ulike roller og fullmakter skal bekrefte at kontrollene er utført.

Kontrollene skal sikre at bl.a. tilskudd blir håndtert i samsvar med gjeldende lover. Kommunen må derfor etablere systemer og rutiner som sikrer at oppgavene blir gjort. Kravene i økonomiregelverket sidestiller maskinelle kontroller av utgifter med manuelle, dersom økonomisystemet har funksjonalitet til det. Det er særlig to av transaksjonskontrollene som er relevant for kommunene. Disse omtales nedenfor.

### Krav til kontroll med vedtak - budsjettdisponeringsmyndighet

Kommunen fatter vedtak om tilskudd. I slike tilfeller hvor kommunen har myndighet til å fatte vedtak på vegne av staten, følger det også krav til kontroll med den økonomiske forpliktelsen som tilskuddsvedtaket vil innebære. I Økonomiregelverket er dette omtalt som budsjettdisponeringsmyndigheten.

Kommunenes vedtak om tilskudd skal godkjennes av en ansatt som har budsjettdisponeringsmyndighet. Tildeling av budsjettdisponeringsmyndighet til den ansatte må gjøres skriftlig.

Kommunene skal ha rutiner for oppfølging av delegert budsjettdisponerings­myndighet. Kommunene bør ha rutiner som sikrer at roller og tilganger endres når ansatte slutter eller går over i andre stillinger. Myndigheten til å disponere budsjettet (her tilskuddsrammen) følger den ansatte, ikke en stilling. Kommunen bør ha tiltak som sikrer at saksbehandlere har kjennskap til regelverk og rammer for saksbehandlingen.

Før en ansatt med budsjettdisponeringsmyndighet fatter endelig vedtak, setter Reglementet for økonomistyring i staten[[2]](#footnote-2) krav om at vedkommende skal

1. påse at det er hjemmel for disposisjonen i stortingsvedtak, tildelingsbrev eller andre vedtak og at disposisjonen ellers er i overensstemmelse med gjeldende lover og regler
2. påse at det er budsjettmessig dekning for utbetalingen
3. påse at disposisjonen er økonomisk forsvarlig

I praksis vil det å skulle påse at det er hjemmel for disposisjonen etter a), være å påse at vedtaket er i henhold til tilskuddsregelverket, dette brevet og rundskrivene på Landbruksdirektoratets nettsider. Informasjon om budsjettmessig dekning for tilskuddet som skal innvilges, følger av omtalen av de økonomiske rammene foran i dette brevet. Å påse at disposisjonene er økonomisk forsvarlig er ikke aktuelt for tilskuddsforvaltningen.

Kommunene må ha rutiner som sikrer at disse oppgavene beskrevet i a) og b) blir gjort.

### Krav til kontroll ved utbetaling - attestasjon

Alle tilskuddsbeløp skal være attestert[[3]](#footnote-3) før utbetaling kan skje. Den som attesterer, skal kontrollere at utbetalingsforslaget stemmer med vedtaket om tilskudd (tilskuddsbrevet), og at tilskuddsmottakeren har sendt inn dokumentasjon der det er stilt vilkår om dette. Her menes dokumentasjon på bruken av tilskuddsmidlene som er sendt inn i ettertid.

For tilskudd til regionale miljøtiltak i jordbruket og produksjonstilskudd og avløsertilskudd i jordbruket skjer attestasjon maskinelt i de elektroniske fagsystemene før Landbruksdirektoratet utbetaler.

### Arbeidsdeling

Det er stilt forholdsvis få krav til arbeidsdeling utover at den skal være forsvarlig – som følger av kravet til internkontroll. Minimumskravene i økonomireglementet er krav til utførelsen av kontrolloppgavene:

* Den som har budsjettdisponeringsmyndighet, kan ikke godkjenne godtgjørelser eller andre utbetalinger til seg selv.
* Registrering og endring av opplysninger om betalingsmottakere skal utføres av andre enn den som utøver budsjettdisponeringen.
* Attestasjonen skal utføres av en annen enn den som har budsjettdisponeringsmyndighet og har bekreftet disposisjonen.
* Den som attesterer, kan ikke attestere utbetalinger til seg selv.

### Krav til dokumentasjon

Gjennomførte kontrolltiltak skal dokumenteres på en tilfredsstillende måte.

Bekreftelsen av utøvd budsjettdisponering skal komme frem av tilskuddsbrevet. I praksis vil kravet være ivaretatt i de elektroniske fagsystemene.

Bekreftelse på utøvd attestasjonskontroll vil komme frem av det elektroniske fagsystemet.

## Tildeling og kontroll med tilganger til fagsystemene

Landbruksdirektoratets elektroniske fagsystemer har tilgangskontroller som sikrer systemets funksjoner og data mot uautorisert endring, tilganger, utlevering av sensitiv informasjon eller ødeleggelse av data. Tilgangskontrollene er basert på at alle brukere har en personlig identifikasjon og tilgangsrettigheter tilpasset de oppgaver vedkommende har.

Tilgang skal kun gis til de som har et tjenstlig behov. Statsforvalter administrerer og gir tilganger. I fagsystemene brukes tildeling av roller som modell for å styre hva saksbehandler kan gjøre i systemet.

Kommunen skal skriftlig be Statsforvalteren om tilganger for sine ansatte som har tjenstlige behov for tilganger til fagsystemet. Ved endringer, f.eks. når noen slutter, endrer ansvarsområde, går ut i permisjon osv., må kommunen straks melde ifra om dette til Statsforvalteren.

Kommunen har en viktig oppgave med å kontrollere og følge opp tilgangene som gis til kommunens ansatte. Se nærmere under kapittel 2 og hver tilskuddsordning om hvilke fagsystemer som er aktuelle.

## Rapportering om svakheter og sikkerhetsbrudd

Kommunene skal rapportere sikkerhetshendelser og svakheter knyttet til Landbruksdirektoratets elektroniske fagsystemer til adressen [sikkerhet@ldir.no](mailto:sikkerhet@ldir.no).

Sikkerhetshendelser kan variere fra bevisst eller utilsiktet tilgang til systemet, utlevering av sensitive data, manipulasjon av informasjon eller ødeleggelse av data. En svakhet ved systemet er en egenskap som gjør det sårbart og som kan utnyttes enten ved uhell, av personer som ikke har til hensikt å forårsake skade, og av personer med onde hensikter.

Kommunene som bruker saksbehandlingssystemet, har ansvar for å utarbeide egne rutiner som er tilpasset de oppgavene de har ansvar for. Det gjelder bl.a. tilgangskontroller, behandling av personopplysninger, konfidensialitet og taushetsplikt og melding om brudd på personopplysningssikkerhet.

|  |  |  |
| --- | --- | --- |
| Med hilsen  Audhild Synnøve Slapgård (e.f.)  direktør |  | Ada Marie Aas Skjerve  rådgiver |
| Landbruksavdelingen |  | Landbruksavdelingen |

*Dokumentet er elektronisk godkjent*

Vedlegg

|  |  |
| --- | --- |
| 1 | Tildeling av tilskuddsmidler til skogbrukstiltak i Trøndelag 2025 |
| 2 | Tilskudd til spesielle miljøtiltak i jordbruket (SMIL) - rammer og prioriteringer 2025 |
| 3 | Tilskot til drenering - rammer og prioriteringar 2025 |
| 4 | Tilskudd til tiltak i beiteområder - kommunale rammer i Trøndelag og prioriteringer i 2025 |

Kopi til:

|  |  |  |  |
| --- | --- | --- | --- |
| LANDBRUKSDIREKTORATET | Postboks 56 | 7701 | STEINKJER |

Likelydende brev sendt til:

|  |  |  |  |
| --- | --- | --- | --- |
| Steinkjer kommune | Postboks 2530 | 7729 | STEINKJER |
| Namsos kommune | Stavarvegen 2 | 7856 | JØA |
| Meråker kommune | Rådhusgata 7 | 7530 | MERÅKER |
| Stjørdal kommune | Postboks 133 / 134 | 7501 | STJØRDAL |
| Frosta kommune | Fånesvegen 1 | 7633 | FROSTA |
| Levanger kommune | Postboks 130 | 7601 | LEVANGER |
| Verdal kommune | Postboks 24 | 7651 | VERDAL |
| Snåasen Tjïelte/ Snåsa kommune | Sørsivegen 6 | 7760 | SNÅSA |
| Lierne kommune | Heggvollveien 6 | 7882 | NORDLI |
| Raarvihken Tjïelte/ Røyrvik kommune | Røyrvikveien 5 | 7898 | LIMINGEN |
| Namsskogan kommune | R. C. Hansens vei 2 | 7890 | NAMSSKOGAN |
| Grong kommune | Postboks 162 | 7871 | GRONG |
| Høylandet kommune | Vargeia 1 | 7877 | HØYLANDET |
| Overhalla kommune | Svalivegen 2 | 7863 | OVERHALLA |
| Flatanger kommune | Lauvsneshaugen 25 | 7770 | FLATANGER |
| Leka kommune | Leknesveien 67 | 7994 | LEKA |
| Inderøy kommune | Vennalivegen 7 | 7670 | INDERØY |
| Selbu kommune | Gjelbakken 15 | 7580 | SELBU |
| Tydal kommune | Tydalsvegen 125 | 7590 | TYDAL |
| Trondheim kommune | Postboks 2300 Torgarden | 7004 | TRONDHEIM |
| Rennebu kommune | Myrveien 1 Berkåk | 7391 | RENNEBU |
| Åfjord kommune | Øvre Årnes 7 | 7170 | ÅFJORD |
| Røros kommune | Bergmannsgt. 23 | 7374 | RØROS |
| Osen kommune | Rådhusveien 13 | 7740 | STEINSDALEN |
| Skaun kommune | Postboks 74 | 7358 | BØRSA |
| Frøya kommune | Postboks 152 | 7261 | SISTRANDA |
| Hitra kommune | Rådhusveien 1 | 7240 | HITRA |
| Holtålen kommune | Helsetunet 7 | 7380 | ÅLEN |
| Malvik kommune | Postboks 140 | 7551 | HOMMELVIK |
| Melhus kommune | Rådhusveien 2 | 7224 | MELHUS |
| Midtre Gauldal kommune | Rørosveien 11 | 7290 | STØREN |
| Oppdal kommune | Inge Krokanns veg 2 | 7340 | OPPDAL |
| Indre Fosen kommune | Postboks 23 | 7101 | RISSA |
| Rindal kommune | Rindalsvegen 17 | 6657 | RINDAL |
| Heim kommune | Trondheimsveien 1 | 7200 | KYRKSÆTERØRA |
| Orkland kommune | Postboks 83 | 7301 | ORKANGER |
| Nærøysund kommune | Postboks 133, Sentrum | 7901 | RØRVIK |
| Ørland kommune | Postboks 43 | 7159 | BJUGN |

1. Reglementet for økonomistyring i staten kapittel 6.3.8.1 og kapittel 2.4 [↑](#footnote-ref-1)
2. Reglement for økonomistyring i staten kapittel 2.5.2.1 [↑](#footnote-ref-2)
3. Reglement for økonomistyring i staten kapittel 6.3, og kapittel 2.5.2.2 [↑](#footnote-ref-3)